ગુજરાત વિધાનસભાની ચૂંટણીમાં હંમેશા મુખ્ય બે પાર્ટીઓની સરખામણીએ અપક્ષ ઉમેદવારોનો રાફડો ફાટે છે. 1995ની ચૂંટણીમાં સૌથી વધુ કુલ 2545 ઉમેદવારો મેદાનમાં ઉતર્યા હતા જેમાં સૌથી વધુ અપક્ષ હતા. અપક્ષ ધારાસભ્યોને પણ તક મળતી હોય છે. સૌરાષ્ટ્રના ખંભાળિયાની બેઠક પર હેમંત માડમ એકમાત્ર એવા નેતા હતા કે જેઓએ સતત ચાર ટર્મ સુધી એટલે કે 20 વર્ષ સુધી અપક્ષ ધારાસભ્ય પદ ભોગવ્યું છે. આટલો મોટો સમયગાળો કોઇ અપક્ષને સાંપડ્યો નથી. તેમની રાજનિતી પર નજર કરીએ તો તેમનો સૌથી મોટો ગુણ મતવિસ્તારની જનતાને પડખે ઉભા રહેવાનો હતો. તેમની મતદારો સાથેની એટલી બઘી આત્મિયતા હતી કે લોકો તેમને જનસેવક તરીકે પૂજતા હતા.